अस्पताल में भर्ती करवाए गए झारखंड के पूर्व मुख्यमंत्री शिबू सोरेन
शिबू सोरन और उनकी पत्नी कोरोना संक्रमित हैं। इस बात की जानकारी शनिवार को उनके बेटे और झारखंड के मुख्यमंत्री हेमंत सोरेन ने दी थी
रांची. झारखंड मुक्ति मोर्चा के अध्यक्ष और झारखंड के पूर्व मुख्यमंत्री शिबू सोरन को रांची के मेदांता अस्पताल में भर्ती करवाया गया है। शिबू सोरन और उनकी पत्नी कोरोना संक्रमित हैं। इस बात की जानकारी शनिवार को उनके बेटे और झारखंड के मुख्यमंत्री हेमंत सोरेन ने दी थी। हेमंत सोरेन ने ट्वीट कर कहा था कि आदरणीय बाबा दिशोम गुरु जी और मां की कोरोना संक्रमण रिपोर्ट पॉजिटिव आयी। वे दोनों घर में पृथक-वास में हैं और स्वास्थ्य लाभ ले रहे हैं। हालांकि अब शिबू सोरेन को अस्पताल में भर्ती करवाया गया है। इस बीच खबर ये भी है कि शिबू सोरोन को बेहतर उपचार के लिए गुरुग्राम मेदांता में शिफ्ट किया जा सकता है। फिलहाल शिबू सोरेन का उपचार रांची मेदांता में हो रहा है। शुक्रवार देर रात्रि झामुमो अध्यक्ष 76 वर्षीय शिबू सोरेन एवं उनकी पत्नी रुपी समेत शिबू के आवास के सात लोग कोरोना वायरस से संक्रमित पाये गये । उसके बाद वे सभी घर में ही पृथक-वास में चले गये । शिबू सोरेन और उनके परिजनों तथा सहयोगियों के कुल 29 नमूने शिबू के आवास से जांच के लिए एकत्रित किये गये थे जिनमें से सात को संक्रमित पाया गया है।झारखंड के मुख्यमंत्री हेमंत सोरेन ने शनिवार को स्वयं अपने पिता एवं पूर्व मुख्यमंत्री शिबू सोरेन और माता रूपी के कोरोना वायरस से संक्रमित होने की सूचना दी। हेमंत सोरेन ने ट्वीट में कहा था, ‘‘कल रात आदरणीय बाबा दिशोम गुरु जी और माँ की कोरोना संक्रमण रिपोर्ट पॉजिटिव आयी। वे दोनों घर में पृथक-वास में हैं और स्वास्थ्य लाभ ले रहे हैं।’’ मुख्यमंत्री ने लिखा, ‘‘देश और झारखण्डवासियों की दुआओं के साथ जल्द ही आदरणीय बाबा और माँ हम सभी के बीच होंगे।’’